Diari Oficial de la Generalitat Valenciana


Sumari del DOGV 7532, del 25-05-2015 (2015/4813)

ACORD de 22 de maig de 2015, del Consell, pel qual s'autoritza l'aprovació del expedient d'enriquiment injust i la imputació a càrrec del Pressupost de la Generalitat de 2015 de les obligacions contretes a favor de les empreses Informática de Alcance, SL, Institut Valencià d'Investigacions Econòmiques i Soldene, SA.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7532

Data del DOGV
:   25-05-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/4813


Data del document
:   22-05-2015

Organisme emissor
:   Conselleria d'Hisenda i Administració Pública

Tipus de document
:   Acord

Descriptors 

:   * Conselleria d'Hisenda i Administració Pública

ACORD de 22 de maig de 2015, del Consell, pel qual s'autoritza l'aprovació del expedient d'enriquiment injust i la imputació a càrrec del Pressupost de la Generalitat de 2015 de les obligacions contretes a favor de les empreses Informática de Alcance, SL, Institut Valencià d'Investigacions Econòmiques i Soldene, SA. [2015/4813]  
El Consell, en la reunió del dia 22 de maig de 2015, va adoptar l'acord següent:  
La Conselleria d'Hisenda i Administració Pública ha tramitat els expedients d'enriquiment injust que consten en l'annex, per obligacions contretes en els exercicis 2013, 2014 i 2015. Estos expedients porten causa de la necessitat d'atendre al compliment de les obligacions econòmiques de la Generalitat per haver rebut esta, satisfactòriament, el servici prestat.  
En aplicació del que disposa l'article 106.3 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, correspon al conseller d'Hisenda i Administració Pública sotmetre, amb l'autorització prèvia del Consell, l'aprovació dels expedients d'enriquiment injust tramitats per l'esmentada conselleria.  
Així mateix, i d'acord amb l'article 39.5 de l'esmentada Llei 1/2015, de 6 de febrer, de la Generalitat, la imputació a l'exercici corrent de les obligacions econòmiques derivades dels mencionats expedients requerix l'autorització expressa del Consell, a proposta de la persona titular de la Conselleria, amb un informe previ de la Intervenció General de la Generalitat, d'acord amb el que disposa el referit article 106 de l'esmentada llei.  
En conseqüència, en virtut del que disposen els articles 39.5 i 106.3 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, amb l'informe favorable de la Intervenció General de la Generalitat i a proposta del conseller d'Hisenda i Administració Pública, el Consell  
  
  
ACORDA  
  
Primer  
Autoritzar l'aprovació, pel conseller d'Hisenda i Administració Pública, dels expedients d'enriquiment injust que es relacionen en l'annex, per un import total de 89,716,22 euros (huitanta-nou mil set-cents setze euros amb vint-i-dos cèntims), l'IVA inclòs.  
  
Segon  
Autoritzar la imputació al pressupost corrent de les obligacions contretes durant els exercicis 2013 i 2014 amb les esmentades empreses.  
  
Tercer  
El present acord es publicarà en el Diari Oficial de la Comunitat Valenciana en el termini màxim de 10 dies, de conformitat amb el que preveu l'article 39.5 de l'esmentada Llei 1/2015.  
  
València, 22 de maig de 2015  
  
El conseller secretari,  
JOSÉ CÍSCAR BOLUFER  
  
  
  
ANNEX  
  
Concepte Import  
Rescabalament a favor de l'empresa Informática de Alcance, SL, pel servici consistent en el disseny de documents/formularis del gestor únic de continguts (GUC), durant el període comprés entre el 5 de febrer i el 3 de març de 2015 2.606 -  
Rescabalament a favor de l'empresa Soldene, SA, pels treballs de neteja en les instalacions de la Conselleria d'Educació, Cultura i Esport, ubicades al Palau de l'Intendent Pineda, síties en la plaça del Carme, 4 de València, en el període que comprén des de desembre de 2013 fins a desembre de 2014  
   
26,610,22 -  
Rescabalament a favor de l'Institut Valencià d'Investigacions Econòmiques relatives a la contractació del servici d'assessorament i assistència tècnica en l'àmbit del sistema de finançament autonòmica realitzat durant l'any 2014.   
60,500 -